Cuisine de Garden ในซอยสุขุมวิท 63 (เอกมัย ซอย 2) ร้านสวย บรรยากาศใกล้ชิดธรรมชาติกึ่งสวนเล็กๆ เพิ่งเปิดตัวอย่างไม่เป็นทางการ เมื่อ 01/07/2017 ร้านในเครือเดียวกับสาขาแรกที่เชียงใหม่ ที่แม้อยู่ที่กรุงเทพฯ ก็ยังได้ยินถึงชื่อเสียงกันทีเดียว

หน้าตาอาหารทุกจานนอกจากความสวยงาม ยังมีเรื่องราวจากแรงบันดาลใจของเชฟ เป็นการผสมผสานงานศิลปะในการปรุงอาหารกับเทคนิคทางวิทยาศาสตร์ รสชาติอาหารแต่ละจานสื่อได้ถึงความพิถีพิถันอย่างยิ่ง

รูปแบบอาหารเป็น Full Course Dinner (สำรองโต๊ะล่วงหน้า) ซึ่งจะมีการหมุนเวียนรายการอาหารทุก 2-3 เดือนโดยประมาณ หรือตามฤดูกาล โดย 1 Course ประกอบด้วย 4 Chapters มีการเกริ่นแนะนำถึงที่มาที่ไปของอาหารแต่ละจาน และวิธีการรับประทานเพื่ออรรถรสที่ครบถ้วน 

อุ่นเครื่องกันด้วย # Brioche & Creme Fraiche ขนมปังอบมาอุ่นๆ เสิร์ฟมาบนใบไม้ สามารถบิแยกมาเป็นกลีบๆ ทานคู่กับครีมนุ่มละมุน

ถัดมา คือ - Coast to Coast - ของทานเล่น 4 คำ ที่ใช้ "มะกรูด" เป็นวัตถุดิบหลัก แต่งเติม กุ้ง หอย ปลา ปู ให้มีรสชาติแตกต่างกันไปในแต่ละคำ ... ช อ บ

แต่ละหมวดอาหาร สามารถเลือกได้ 1 อย่างจาก 3 ตัวเลือก เป็นความสุขใจอย่างยิ่ง ที่ได้ลิ้มชิมรสในทุกๆรายการ
... เข้าสู่ - Chapter 01 - 
# Seacret : Hokkaido Scallop ในซอสพอนสึ พร้อมฟองนุ่มๆที่มีความหอมของมะนาว
# Rain Forest : Beef Tartare + เนื้อม้วนกรุบกรอบ เพิ่มความนัวด้วยไข่ดิบ 555 แต่สำลักผง Italian Parsley เล็กน้อย
# Terrarium : สวยๆกับเนื้อเป็ดพร้อมลอนแป้งกรอบ ทานคู่กับสลัดที่รมควันไม้เชอรี่ในโหลแก้ว น้ำสลัดออกรสเปรี้ยว
ความชอบทั้ง 3 จาน #สูสี สูสี อย่างยิ่ง

ต่อด้วย - Chapter 02 -
# Nest : เมนู Signature ไก่ฉีกปรุงรสมาอร่อยเลิศ ท็อปด้วยรังนกเส้นหมี่ทอดกรอบ ที่ได้ลงมือตอกไข่ออนเซนลงไปเอง ทานพร้อมๆกันทั้ง 3 ชั้น อร่อยมาก
# Eclipse : Barley Risotto นุ่มๆ อร่อยลงตัวกับแก่นตะวันทอดกรอบ ได้รสเค็มกลมกล่อมจากดรายแอนโชวี่ (ภาคภาษาไทย คือ ปลาข้าวสาร)
# Harvest : Canadian Lobster ย่างมาหอมกรุ่น สดหวานขนาดนี้ อย่างอื่นไม่ต้องกล่าวถึงแล้ว
ส่วนตัว ชอบ Harvest > Nest > Eclipse

- Chapter 03 - ตามมาติดๆ
# Water Lilies : เนื้อปลาฮาลิบัตย่าง เนื้อฉ่ำหวาน+นุ่ม ทานกับเพียวเร่ใบบัวบก ความแปลกใหม่ครั้งหนึ่งในชีวิต ตกแต่งด้วยกลีบบัว เม็ดบัว & ไหลบัว ทุกอย่างบนจานสามารถทานได้หมดเลย
# Vermillion : Duck Confit จานนี้อร่อยมาก หนังกรอบ อร่อยด้วยรสชาติของชิ้นเป็ดเลยทีเดียว
# Swamp : Dry Aged Local Beef Tenderloin / Medium rare หอม ฉ่ำ ซอส & ผักย่าง ก็อร่อย
ชอบ Vermillion > Swamp > Water Lilies

- Chapter 04 - ของหวาน
# Bloom : Sorbet ฝรั่งดอง หวานอมเปรี้ยว ทานคู่สาคูเม็ดใหญ่ & ชิ้นฝรั่งคว้านขนาดเม็ดสาคู โรยด้วยผงขนมปังบดหยาบ แถมด้วยพืชผักสมุนไพร
# Coral : Matcha Mousse ซ่อนอยู่ข้างใต้ฟองน้ำงาดำ พร้อมความสดฉ่ำของชิ้นส้ม & ซอสยูสึ(ภายในเจลาตินไข่แดง)
# Farm : เป็นความลงตัวของ Panna Cotta "นมแพะ" ที่เนียนหอมมาก ความหวานของชิ้นรังผึ้ง รวมถึงความหอมกรอบของแมคคาดาเมีย

ปิดท้ายด้วย - Stone - Dark Chocolate สอดไส้น้ำมะขาม / น้ำกระเจี๊ยบเข้มข้น เสิร์ฟมาแบบวัดดวง & ทดสอบสายตา 555 เสียดาย "ก้อนหินช็อคโกแลต" ละลายเร็วไปนิด

เป็นอีกมื้อที่มีความสุขตลอดช่วงเวลาของการรับประทาน ไม่ว่าจากรูปลักษณ์และรสชาติของอาหาร, ความใส่ใจให้บริการ ... ดูผิวเผิน ราคาอยู่ในเกณฑ์สูง หากแต่พิจารณาถึงความละเอียด พิถีพิถัน ความสวยงาม ความแปลกตาในหลายๆเมนู ความสนุก ยากที่จะคาดเดา ก็นับว่าคุ้มค่ากับมื้อที่น่าประทับใจนี้